
rem  onstrjnce 

a la  N oblejje  Catholique  de  France » 
qui  tient  le party  du  Roy  de  blauarre. 


E 5 s i E-V  a s,  ie  ne 
point  icy  vous  conu: 
autrement,  que  vous 
le  mauuais  party, qu’en  con- 
. ferant  vos  avions  auec  les 

faits  de  voz  predeccfTeurs;carpar  celle  cô- 
feréce  vous  vous  trouuerez  non  feuleméc 
leurelcrc  diflemblables,  mais  quieftd’a- 
uantagc,  files. âmes  qui  fontddpouiliees 
.de  leur  corps  ont  quelque  haine  & inimi- 
tié, vous  vous  y reeognoiftrez  leurs  en- 
nemis. Ce  qui  aladuanturcyous  pourra 
emouuoir  de  fuyure  vn  plus  leur  & hône- 
itc  party  pour  vous  & pourlc  biende  ceft 
Eftat:  veu  melinement  que  vous  y pour- 
rez  encore  apperceuoir , quepar  telles 
étions  voz  predecefleurs  ont  amplifie 
aggrandyce  Royaume:  d’où 


ce  que  fi  vous  .continuez  de  vous  gouuer- 


ncrau  contraire  a cuxvuw 
% perdrez  : chofe  qui  vous  ferait  d autant 
plus  préjudiciable  que  vous  recognoiflèz 

P us  que  là  Nobleffe  à îe  principal  mtereft 

conferuation. 


conteruation. 

»DtlNqo»l«r™»S»‘s'areMrf 

efig^ïSSSSi 


suerreaux  ViiigothsArriens.eft'mascfttc 
SelcurdcüoiÆ  cübame  po».  lacuo.f- 
fement  de  la  religion  ChrcfUenne  &.  Ca 
tholique.  Depuis  leurs  fuccefîeurs  pour- 
luvuilnt  leur  exemple,  prenâs  pour  exer- 
cise de  leur  vertu,  de  taire  a leurs  defpcs  U 
guerre  contre  les  Infîdelles,  heretiques  « 

fehifinatiques  qui  poffedoientlesptou 
ces  delà  Grece,  Alie,Iudee,  Ægypte,  At 

fHnte  S c le  ETPaigne,Saxc, Allemaignc 

te.  Sfco^mel’on  cftimamamta- 
d «tonnelle  à va  gcn.il  tomme  to 
maifon.de  n’auoir  fait  vn  voyage  en  Italie 

pour  y apprendre  plufieurs  honeftes  exer 

d ceslauffil’eftoit-ce  pourlors^de  nauo  ^ 

f«it  vn  voyage  en  la  terre  Sainftc,  &.  la  co 

batuTsertereufement  contre les^ennemis 

du  voyage,  foit  quelques  aunes  P - 
François , AUemans  ou  Italiens.  M J 


lors  q Ion  cftoit  le  pPaux  prifes  au  cc  f 

glois,&le  Royaume  eftoit  entres-grand 
danger  d’cftre  vfurpé  par  eux  , il  f’eft  trou- 
ue  des  gentils-hommes  qui  pour  les  cala- 
mitez  de  leur  pais,- n’ont  laiffé  de  pourfuy- 
ure  cefte  Io'üable  couftume  des  anciens. Et 
telles  entreprifes  leur  ont  fuccedé  fi  bien, 
qu’outre  la  gloire  qu’ils  y ont  acquis, & la 
coquette  de  quelques  vues  de  ces  prouin- 
ees, qu’ils  ont  poffedé  vn  long  temps  : en- 
corele  nom  des  François  eftà  toutes  ces 
nations  redoutable  & reformidable.  Ni- 
cetas  Autheur  Grec  parlant  d’eux  , eferit 
qu  ils  ciloient  h hardis  èc  courageux  , 
qu’ils  ne  craignaient  rien  que  la  cheute 
du  ciel  : cett  a dire,  comme  ie  l’interpre- 
te,  autrement  peut  eftreque  ce  Grec  n’a 
entendu.qu’ils  ne  craignoient  rien  queii- 
re  de  Dieu  & fes  iuftes  punitions  & ven- 
geances. Quand  il  eftaduenu  que  les  In  fi* 
dellcs  ont  voulu  enuahir  ce  Royaume  : la 
Noblefle  feft  oppofee  à eux  genercufcm.ec 
& aux  Sarrazins  foubs  Charles  Martel  , & 
aux  Normans  foubs  la  pofterieé  de  Char- 
lemaigne.  Gonfiderons,  Meilleurs. 


En  fes 

Ann  dllê 


i’iî  v a 


rien  en  vous  de  femblabîe*  Voz  predeccfr 
feurs  combattoient  pour  laccroiffement 
de  la  religion  aux  Prouinces  effranger  es.* 


* 


s eiiran 


vous  ne  cobattezpascnvoftre  pais  pour 
la  deffenfe  d’icelle.Qué  dis-ie,vous  ne  co- 
battez  pas,  mais  d’auantagc  vous  aidez  les 
hérétiques, vous  les  fecourez,voz  efpecsSi 
voz  armes,  à fin  d'vfer  de  voz  termes/ont 
heretiques , vous  en  eftes  les  opprefleurs, 
qui  en  deuriez  eftre  à l’exemple  de  voz  pe- 
?cs  les  protedeurs  8c  defifenfeurs.  Pendant 
les  guerres  du  Royaume  yo*  ne  biffez  pas 
voz  maifons  pour  accourir  dehors  a la  de- 
fenfe  de  l’ËgUfc.:  mais  les  guerres  eftant  e* 
meuës  dans  iceluy  pour  la  deffendre,  vou 
vous  mettez  du  party  qui  prétend  la  de- 
ftruire  8 c exterminer.  La  crainte  de  la  che 
te  du  ciel , c’eft  à dire , de  la  colere  & ven- 
oeance  de  Dieu  ne  vous  faifit  point , mais 
fes  homes  vous  efpouuantét:  quand  les  he 
retiques  &leurs  adhéras  vous  ont  fcb.e  les 
plus  forts, plufieurs  de  vous  fe  font  range 
le  leur  party  :Le  Turc  ne  délirant  il  y a log 
temps  que  d’auoir  quelque  entrée  en  Ita- 
lie ou  Elpaigne,  pour  apres  les  auoir  occu 
£«  vol  occupa  fcmbkblS<,a*a 
deluy  mettre  toutes  fortes  dobftacles  £c 
cmpefchemëSjVous  acheminez  par  v offre 
ferours  les  affaires  d’vn  Prince  qui  le  folli- 
cite  tous  les  iours  d’y  vouloir  faire  vnc 


• - - prcdccefleurs  ont  bafty  le5  Cgu- 
fcs  5 les  ont  fondées  &c  doüees  de  rentes  6C 
reuenuz  temporels,  ont  porté  vn  fingulier 
zele  & affe&ion  â icelles . Quand  Bou- 
chard Seigneur  deMontmorancy,  le  S ci* 
gneur  de  Crecy  & plufieurs  autres  Sei- 
gneurs en  diuers  temps  les  opprimoiét,  ils 
ont  fuiuy  leurs  Rois  contre  iceux  pour  les 
deliurer  d oppreffion  : Faites  vous  âpre- 
fent  le  mefme . Au  lieu  de  les  baftir  , vous 
les  demolifiez,  au  lieu  deles  fonder  vous 
les  deftruifez  5 & tant  fen  faut  q vous  leur 
eflargiffiez  de  voz  bjens,que  ceux  qu’elles 
ont  vous  les  pillez,  rauagez  & faccagcz* 
Ou  foit  que  vouslefaffiez  vous-mcfmes, 
oufoitque  vous  aidiez  ou  nerefifticz  pas 
a tels  rauages,  ou  foit  encore  qu’eftablif- 
fant  les  heretiques  au  Royaume,  vous  ict* 
tiez  par  ce  moyen  les  fondemens  de  telles 
ruines  & faccagemens. 

V o z predeceflTeurs  lors  quel’hercfie  des 
Albigeois  infeéioit  le  pais  de  Languedoc, 
fe  croifcrent  de  toutes  parts  pour  l’extcf- 
niincr,  non  vnc  fois,mais  plufieurs  : & du 
temps  dufeu  Roy  Charles  IX.vozpercs, 
freres,enfans,coufins  & nepueux  ont  ren- 
du genereufemenr  leurs  vies  à Dieu  pour 
la conferuation de fbn  Eglife,  Quclquvn 


pourra  dire, que  c cftoit  pour  fouftemt  le 
Roy.par  ce  quelcs  hérétiques  en  vouloiet 
à l'Eftat  : mais  fil  eft  véritable  que  la  caufe 
pour  laquelle  les  heretiques  attentoiet  co- 
tre  le  Roy.eftoitla  religion  Catholique 
qu’il  deifendoit  : il  faut  croire  que  la  méf- 
ie caufe  qui  poulfoit  ce  Prince  de  foppo- 
fer  aux  heretiques, poulfoit  auffi  laNoblef- 
fe  à fy  oppofer  pareillement . Et  mainte- 

namïômelesiuVmësdeDieufontues- 

grands,  il  a permis  premièrement  que  le 
feu  Roy  fc foit defuoy é defon oroid  che- 
min , & puis  quele  légitimé  fucceffeur ;dc 
la  Courône  fut  prilonnier:  a celle  fin  d et- 
prouuer , fi  vous  & nous  entreprendrions 
Suffi  gaillardemét  la  guerre  pour  fo&inft 
nom  Tans  le  Roy  , quelleauoit  elle  pap 
nous  & par  noz  peres  auparauat  entrepu 
fe  auec  le  Roy.  Mais  vous  elles  bien  a pré- 
fet efloignez  de  vous  oppofer  a eux,  quad 

au  contraire  vous  portez  pour  eux  les  ar- 
mes, & les  voulez  eftablir  voz  fouueramsi 
& bien  plus  encore  de  vous  croiferalen- 
rôtre  auiauez  pour  leur  coplatre , &-  pour 
demonftref  que  vous  elles  de  leur  party 
o Ré  de  voz  cafaques  la  croix  anciene  ma 

ouc  du  CHrift-iânifmc*  . , 

q v O z predecelfeurs  ont  tellement  aime 


9 

ccft  Eftat,  qu’ils  n’onrpcu  fouiFrirle  Prin- 
ce Loys  lurnommé  Je  Fayneanqlequeil’a- 
uoit  rendu  tributaire  aux  Normans,  n’y 
Charles  DucdeLorraine,par  ccqu’illem- 
bloit  cftre  plus  amy  des  Allemans  que  des 
François  : choififlans  pluftoft  d’efliredes 
Rois  d’vne  nouuelle race,  que  d’admettre 
pour fucceikurceluy  qui  leurlembioit  e- 
Itre  ennemy.  Les  mefmes  lors  que  le  Roy- 
aumeefloit  prefquetout  occupé  des  An- 
glois  durantla  pnfon  dü  Roy  Iean3&  du- 
rant  que  Charles  71  au  lieu  de  pcnler  à fes 
affaires,  qui  fembloient  au  Jugement  hu- 
mfin  defelp  erez3fam u (oit  à faire  l’amour 
a Ja  belle  Agnes, ne  perdirent  point  cœur 
pour  laprifon  ou  lalchetéde  leur  Prince: 
mais  fans  le  lalïèr  de  les  côbattre  prefque 
lefpaced'vn  lîecle,  remirent  en  fin  ceftE- 
itaten  la  première  dignité,  conquirent  la 
Guyenne  & les  chalTerenthorfmis  de  Ca- 
lais  en  leur  mer:  leur  fàifimt  perdre  tout 
s la  rois  la  i 


i (xpretendet 

encore  leurappartenif.  Celle  affeâion  de 
voz  peres  au  bié  de  ccft  Eftappouucz  vous 
«ire, que  vous  ayez  m3intenanr,qui  fauo- 
nlez  & tenez  le  party  des  Princes  qui  ont 
auucrt  ce  Royaume auxÀllemans,nô  vne 


fois  mais  plu  fieurs3nô  à des  petites  troup- 
oes  mais  a des  armees  de  trente  ou  quara- 

LmU  hommes,,»  ton.  6ù 

pélîonnaircd’iceuxj&qoilesoiitfjitt'oo^ 

,foer  Dubliquemcnt  de  les  defpouille.Xes 

&ou“M»ncitn,ennemis,fontaPT 

SSÈSïSliï?St5i» 

?C  exerce  Journellement  contre  1«  C«ho 

liques.V ous  ne  le  0ccu-! 

Hres  ^Maînterîant  doneques  les  Anglois 


II 


tftrangercs  ne  feront  pas  noz  affaires, mais 
les  leurs.  Nous  pour  euiter  ces  puifïànces 
& leur  potiuoir  refifter,fommes  côtrainds 
demàndierle  fecours  d’Efpagne  &d’Ita- 
lie.  Ht  voilà  la  Frâce  par  voftre  moyen  fai- 
&e  Allemâde,  Angloifc,Efpagnolle  & Ita- 
lienne.Ie  fçay  bien  que  vous  nous  oppofe- 
rez,  que  nous  aüons  faid  Ligue  auec  l'Ef- 
pagnol,  mais  nous  vous  refpondrons,que 
vqus  l’auez  auec  l’A  nglois  : Que  vous  l’auez 
àuec  1 Anglois  heretique  pour  exterminer 
noftre  religion , & nous  l’auons  faideauec 
l’Espagnol  Catholique  pour  ladefendre. 
Nous  vous  refpondrons  encore  ce  queic 
Vous  fopplieray  de  noter  ; Quele  defund 
Duc  de  Guyfefut  fi  généreux, que  là  où  le 
Roy  de  Nauarre  auoit  faid  entrer  vnear- 
niee  de  quarante  mille  eftrangers  au  Roy- 
aume pour  accabler  les  Catholiques , au 
fimple  commandement  du  Roy, qu’il  co- 
gnoiffoit  fauorifer  fecrettement  les  héré- 
tiques, il  ne  Ce  voulut  feruirdes  forces  clu 
Roy  d Efpaigpe , ains  efleut  pluftoft  de  re- 
fifter auec  vne  petite  armee  de  quatre  mil- 
le hommes  a de  fi  grandes  forces,que  con- 
tre la  volonté  du  Roy  faire  entrer  au  Roy» 
aume  les  eftrangers . Nous  vous  refpon- 
dtons  d’auantage,  que  tout  eftranger  eft 

Btj 


eftrangcr  , mais  que  i’Anglois  eft  encore 
l'ancien  ennemy  de  la  France  : qu  auec  le 
Roy  d’Efpaigne  nousauons  eu  yne  hile  de 
France  mariée, qui  a laifiè  deux  filles  enco- 
re vidantes,’  auec  la  Roy  ne  d Angleterre, 1 
n’y  a aucune  alliacé  : que  le  feu  Roy  Char- 
lesncufiefmc  feftferuy  del’Elpagnol,  fes 
ennemis  les  hérétiques  des  Anglois-.que 
depuis  la  paix  faifte  auec  1 Anglois,ks  An- 
elois  nous  ont  occupé  le  Haute  de  Grâce, 
depuis  la  paix  faille  auec  l’Efpagn0l,hnc 
nous  a rien  occupé;  que  la  Roy  ne  dAn- 
okterreafaidi  trancher  la  telle  publique- 
ment à vneRoyne  doüainere  de  France, 
l’Efpagnol  n’a  iamais  fai&  à la  France  vne 
telle  iniure.  En  Comme  que  vous  ne  deuez 
trouuer  mauvais  que  nous  fuy  uios  1 exem- 
ple du  Roy  de  Nauarrc  de  l’aiucr  des  eltra- 

gCp  o v r.  iuftificatiô  devozarmes,&  pour 
demôftrer  que  c eft  nous  qui  auôs  le  tort, 
vov  aucz  accouftumé  d’alleguer , qu  il  n eft 
pas  queftion  àprefent  de  la  religion, mais 
de  l’eftat  : d’autant  qu’il  fagit  d exclurre  la 
maifon  de  Bourbon  delà  Coinonnepout 

La  mettre  fur  la  telle  de  ceux  de  Guyfe.Plu, 
fieurs  ont  cy  dèuât  monftré , qu  aux  guer- 
res qui  ont  cfté  depuis  l’an  1585.  toufiours 


wtmaujerc  que  les  Princes. 


Seigneurs  & communautez  Catholiques’ 
prindrent  iuftcment  & bien  à propos  les 
armes:  1 exemple  des  pays  voiiîns  d’An- 
gieterre  & de  Bearn  neleurpermettât.,  de 
fendoi mir,  &c la raifon  qui  en  feigne,  qu’il 
ne  faut  que  les  hommes  d'Eftat  attendent 
le  mal  pour  apres  y donner  remede,  mais 
quiJs  le  doiuent  auparauant  deuancer  & 
preuenir.  Mais  maintenant  qui  eft  celuy  fi 
aueuglequi  ne  voit  que  la  queftion  prin- 
cipale eft  de  la  religion, & non  de  l’Eftar. 
Vn  i rince  heretique  fc  dit  noftre  Rov: 
Nousfouftenons  qu’il  ne  l’eft  point  tant 
parce  qu’il  eft  hors  de  l’Eglife  Catholi- 
que,excommunié  & priué  delà  fucceffion 
delà  Couronne  par  noftre  S.  Pere.qu’aufli 
>1  eft  exclus  par  les  Loys  & Couftumes 


1 r>  , r Ut  'acpuiltiou 

desRoys  pour  la  caufe  de  l’herefie,n’eft  pas 
noimelle  en  cous  les  Royaumes  Chreftiés, 


de  tous  Royaumes,  & particulièrement 
de  ceftui-cy.  Vous  auez  peu  voir  en  des 
jures  cy  deuant  pub!icz,que  la  depofition 


B üj 


-ûtnïüe  en  Gtece,  Allemagne,  Angleterre, 

4oire>Efe.Sne  SC  Italie:  8C  n ignorez  pas 
a“oV  Wnioniuree  fdennellementaux 
Eftats.SC  que  vous  mefmes  «MX  Procu'“> 

fon  deBourbôs  St  la  queftion  par  cem°ye 
demeuré  de  la  religion,  puis  qu  acaufe 

SdVnemefeemaifonnUusenrepo^ 

forïs  Fvn  Se  admettons  lautte.  Et  > 
point  propofa  ce  deq ï mis 

maifon  de  Guyie  , a tçauon  u . fi 
Si  1S  noftre-dia  Roy , Pnncc  vieil , a firt 

, j juv  fit  la  planche  pour  paruemr 

2 RovJuS.  U**  rint£nti0n  ^ MCft“ 

r K lie  Tnvfe  ne  fe  trôuuéra  auoirefte 
tteurs  de  Guyie  ne  vrtnfre  Mef- 

telîe  Onnaiamais  parle  d exelurre  luei 

fieurS  de  Bourbon , qu  au  cas  qu  1 a u ^ 

5L  G^hriliaücs.  D’auantage  qu  on  con- 


fidere  qu’en  plufieurs  liures  publiez  par  les 
Catholiques  de  l’Vnion , le  drpidt  de  pro- 
ximité touchantla  fucccffion  dit  Royau- 
me a elle  difputé , non  feulement  pour  Ig 
droiél  de  noftre  Roy , mais  auffi  de  M,qn- 
fleur  le  Duc  de  Montpélîer , qu’ils  ont  de= 
monftréeftre  plus  proche  d’vn  degré  que 
le  Roy  de  Nauarre:  ils  ne  voûtaient  donc» 
quesfeulemët  mettre  en  lieeeôjrele  Roy 
de  Nauarre  noftre  Roy, mais  tous  ks  Prit» 
ces  de  la  maifon,fi!s  y cuilènt  voulu  enté» 
dre . Mais  ils  ont  mieux  aimé  fexdurra 
cux-mefmes,  que  de  nemhrafferle  party 
üudiét  Roy.-  ie  dis  fcxclu  rre  eux-melmcs, 
par  cequeiurans^auantles  Eftats,  & en 
Veux  la  Loy  d’Vnion,&  puis  fafibeians  a» 
uecle  Roy  de  Nauarre,  il  ne  faut  point 
doubterquils  ne  fefoiet  eux-melmes  ex» 
çluz.  Ce  ne  font  pas  doneques  Meffieurs 
de  Guyfe  & les  Catholiques  vois , qui  les 
ont  voulu  ou  entédu  iamais.  exelurre,mais 
eux-mefmes  qui  fen  font  exelitz.  Et  parti- 
culièrement pour  le  regard  du  feu  D uc  de 
Guyfe  que  l’on  catamnioit  tant  fe  vouloir 
faire  Roy , tous  les  hommes  d’eftat  m’ad- 
uouémnt  que  fi!  y afpiroit,il  feft  gouver- 
ne en  fort  mauuais  homme  d’Eflat:  mais 
fil  neregardoiten  fcsaëiions  que  le  bien 


de  fort  Roy  8r  celuy  de  l’Eftat,  comme  vé- 
ritablement il  la  toufiours  regarde,  qu  il 
feft  gouuerné  en  bon  François,  Se  en  tres- 
fidele  & très- loyal  feruitcur  de  ion  mai- 
ftre.Et  quant  à Môfieur  le  Duc  de  May  é- 
ne  qui  eft  Lieutenant  de  l’Eftat  Royal, 
plufieurs  gens  d’honneur  luy  ont  ouy  dire, 
qu’il  feroit  content  d’eftre  à Dijon  en  ion 

gouuernement,  & eftoit  befom  hors  là 

Royaume,  pourueu  que  ce  faifant c eft- 
Eftat  fut  en  repos  par  vn  bon  eltablilic- 

ment  en  la  Religion.  ' 

«V  o v s nous  penfez  fermer  la  bouene,  oC 
rcfpôdrc  fuffifamtnét  à toutes  les  raiforts, 
par  lefquelles  nous  auons  plufieurs  rois, 
fai&  veoir  qu’vn  hérétique  ne  peut  eürc 
Rov  de  France,&quc  noftre  religio court 
vne  grande  fortune  fil  l*cft,  quand  vous 
nous  dites  que  le  Roy  de  Nauarre  fe  fera 
Catholique,  où  à tout  le  moins  maintien- 
dra l'exercice  de  la  Religion  Catholique, 
le  vous  demande,  Meilleurs, qu  elle  aiieu- 
rance  en  auez  vous,  ou  bië  quel ligne  qu  il 
le  face.il  a promis  àlaNobleffedefe  faire 
Catholique  dans  fix  mois,  & iureput)li- 
quement  & folenneUcmcnt qu il  maintie- 
droit  l’exercice  de  l’vnc  & de  1 autre  Reli- 
gion. Combié  y a-il  de  temps  qu  il  chante 


‘il  fc  fera  Catholique,  qu’il  ne  defire  que 
d’eftreinflruiâ: , ceftc  chanfon  ne  vous  ell> 
elle  point  encore  vieille  : depuis  la  mort  de 
feuMôfieiirle  Duc  d’Anjou  frere  du  P.oy 
dcfunél  noz  oreilles  n’ont  efté  battues 
d’autre  chofe.  Les  fix  mois  font  défia  efr 
coulez  5 & toutes  fois  le  voila  auffi  Catho- 
lique que  deuant.  Faut-il  fix  mais  pour 
inftruirc  vn  homme  en  la  religion  Catho- 
lique, le  faillit  Efpric  demeure-il  fi  long  à 
Venir  pour  rinfpîreig&gce  qui  eft  trcs-con- 
flderable,  fc  faidt-  on  Catholique  pour  ob- 
tenir quelque  Seigneurie  tépordie,  com- 
me vous  voulez  qu’il  le  face, ou  bien  fi  c’cft 
pour  acquérir  le  Royaume  celefte?  S’il  co- 
gnoift  la  vérité  de  noftre  Religiô  qu’eft-il 
befoing  de  dilayement  ? S’il  ne  la  cognoifê 
paSjpourquoy  le  preflez  vous  de  ce  fairs 
Catholique?  ER-ce  point  afin  que  fefoic 
vn  hypocrite , & que  foubs  le  voile  d’hy- 
pocrifieilnous  abufe  de  mefme  que  plu- 
fleurs  Princes  payes  & hérétiques  ont  par- 
cy  deuant  abulé  les  Chfcftiens  ? Vous  me 
direz  qu’il  la  luy  faut  faire  cognoiftre,  qu’il 
le  faut  inftruire  , comme  il  ne  demande 
qu  inftruéliôîMais^Meffieursfil  «ft  malailé 
d’inftruirc  ccluy  qui  demande  NnftruéUô 
débouche,  &:  ne  la  veut  point  receuoird« 

la 

faia.  Pourroit-on  trouuerdeplus  do&e$ 
perfonnagcs  pour  l’mftruire  en  noftre  Foy 
que  ceux  qui  ne  l’ont  lçeu  bien  faire  du 
temps  du  feu  Roy  Châties  neuficime  , ou 
que  ceux  que  le  feu  Roy  Héry  luy  enuoya 
pour  céft  eft'edt  auec  Moaficur  le  Cardinal 
de  Lcnoncourt  ? T el  üôbrems  direz  vous 
n’cft  Pas  fuMfant , il  faut  vn  Concile  pour 
l’inftruirc, il  fagic  de  la  eonueriion  dvn  j 
Roy  de  France 5 pou rquoy  ne  l’aiïemble- 
rons  nous  pas . le  ti ouys  jamais  dire  que 
pour .KnftruÉfion  d*vn  homme  quel  qu’il 
fut  a il  fut  befoing  d’vn  Concile  : tous  les 
Princes  qui  fc  font  côu-ertis  anciennetnét 
n en  ont  point  eu  befoing  : & les  Conciles 
font  nccefiaires  5lors  que  les  hcrefics  font 
en-leur  naiffancc , & non  lors  qu’elles  ont  ; 

pris  pied,  racine  & fondement,  Confide- 

rez,  Mcflicurs , que  le  Colloque  de  : Poiily 
n’a  rien  profité  pour  la  conuerfion  des  hc-. 
retiques  ,ny la  Conférence  de  deuxDo- 
deurs  de  Sorbonne  aucc  deux  mtniftres, 
pour  la  réduction  de  Madame  de  Bouillô, 
ny.quc  ie  deuois  mettre  le  premier, le  Co- 
cile deTrente general , & vniuerlel,  apres 
lequel  il  ne  vous  eft  aucunement  permis 
de  déterminer  de  la  Foy  en  vn  Cocile  Na- 
tional 5 fi  vous  ne  voulez  eftre  Schifmativ 

qucs.  Mais  ie  vous  prie  dites  moy  , quand 
eit-ce que  fe  Tiendra  ce  Concile  : ie  croy 
qu’il  cft  encore  retard  c pour  quelque  téps, 
auili  bien  que  rentres  du  Roy  de  N Marre 
à Tours,  ôdefacre  couronnement  dl- 
ceiuy  Roy.  Ne  voyez  vous  pas  qu  on  vous 
âbufe,qu  on  vous  pipe,qu’oü  vous  déçoit, 
qu  on  ne  veut  que  gaigner  téps  ^attendre 
les  grades  armées  eftrâgeres  d'hérétiques, 
pour  {’eftablirSe  nous  perdre, &:  apres  nous 
auoir  perdus  , vous  perdre  confequem- 
ment?  Car  lors  on  ne  le  louuiendroit  plus 
des  promefies  qu’on  vous  auroit  faidtes, 
ainfi  que  Leon  Iconomacque  &;  Michel  le 
Reguc  Empereurs  Grecs, 6e  la  Roine  d’An 
glcterre  qui  eft  àprefent,  ne  l’en  fouuin- 
drent  plus,  apres  qu’ils  lefu rent  eftablis:  6e 
fi  ces  p rom  elfes  cfçrites  eftoiét  par  dcüers 
vous,  on  les  fçauroit  bié  répéter  par  force, 
côme  fit  l’Empereur  Anaftafedu  PatriaN 
che  Euphemius:  Que  fi  vous  en  vouliez 
gronder , on  vous  chaftieroit  de  mefmc 
que  Leon  Empereur, fils  de  Confhmtin 
Copronyme , apres  qu’il  eut  ofté  fo a mah 
que  chaftia  tres-rigoureufement  les  Sei- 
gneurs delà  Court  qui  en  vouloient  mur- 
murer.Meffieurs,  fil  n’y  a eu  iamais  Prince 
hérétique  qui  fe  fait  conuerty  poucefire 

fu  h- 

jf  de  U 

Mince 
r lUiis. 


Roy, lequel  ne  nous  ait  deeeu , Pourquoy 
cit  ce  ouc  ceilui-cy  ne  nous  deeeu  roit 
point?  S'il ny  eu  iarnais  qui  ait  faiét  le 
ferment  pareil  à.çeluy  du  Roy  deNauarrc, 
de  maintenir, b, Religion  Catholique,  qui 
ne- -l’ait  iaullé,  Pourquoy  ceftui-cy  ne  le 
fau!fcroit?S’il  n’y  en  a eu  iarnais  qui  de  frâ- 
che  volonté  ait  eftébening  aux  Catholi- 
ques 5 Pourquoy  ceftui-cy  leur  (croit  le 
premier  doux  Ôe  clément  ? Vu  certain  per- 
formage  a de  nouucau  rraiété  ce  point 
amplement, lequel defireroit  que  les  Mi- 
pMkcs  ou  autres  luy  refpondifiént.  Ic  pal- 
feray  plus  outre,Mcfiieurs:  Pourquoy  aux 
Royaumes  efquels  les  Roys  font  héréti- 
ques , bien  qu'il  y ait  nombre  de  Cathoii- 
quesvon  chante  tout  autre  iargon/çauQir, 
qu’il  ne  faut  point  permettre  autre  Religiô 
que  celle  du  Prince  : & lors  que  le  Roy  de 
Nauarrc  feroit  eftabli  Roy,  & auroit  toute 
J a force  du  Royaume  vers  luy  on  ne  le  chii- 
te roit  pas? Pourquoy  les  hérétiques  depuis 
vingt &'cinq ou  trente  ans, ayant  mafia- 
créles  .Pr eftres,  pillé  les  Eglifes,  foulé  les 
Sacremcns  foubs  les  Roys  Catholiques, 
ne  le  feroient  pasayans  vn  Prince  de  leur 
religion?  Pourquoy  le  Roy  de  Nauaire, 
ayant  afiifté  luy-mcfmc  a tels  tnafiacrcs. 


pillages  &foulemës,&:ayat  en  fon  pays  de 
Béarn  perfecutè  généralement  les  Catho- 
Iiques3ne  feroit  pas  le  mcfmc,&:  ne  les  per- 
iecuteroit  pas  quand  il  feroit  plus  puiffant* 
ç efl  à dire  quâd  à fon  petit  Eftat  deBearn^ 
il  auroit  adioufté  vn  tel  & fi  ample  Royau- 
me que  celuy  de  France? 

Mais  voyons  quels  lignes  il  vous  donne 
defaconuerfioii  &:  douceur.  Parauanture 
il  a toufioursles  coftez  enuironez  dcPrc- 
ftres, Moines  6c  Prédicateurs  Catholiques 
qu  d oit  volontiers, il  vifite  quelquefois  les 
Eglifes,&:  voit  noz  facrifices  & y affifte5di- 
faut  qu'il  y trouue  deschofc^qui  luyfem- 
bient  bonnes:  il  admet  les  bons  Catholi- 
ques auxEftats  & Gouuerncmens,  &aux 
prifes  des  villes,  il  pardonne  aux  Catholi- 
ques, que  le  feuizele  de  la  Religion  a c£* 
meuz  de  luy  refifter,  aux  perfonnes  Ecele- 
fîaftiques  Seaux Eglifes.  Au  contraireila 
toufiours  auprès  de  luy  dcsMimftrcs  qui 
le  confirment  dauantage  en  fon  herciie: 
pournedefccndrcauxEglifes,  félon  lan- 
cienne  couftume  des  Roys  de  Frâcc , il  re- 
tarde les  entrées  aux  villes  : il  ne  donnelcs 
principaux  Eftats  6e  les  gouucrnemens, 
qu’aux  hérétiques  5 comme  de  nouucaü 
jour  exemple  ceux  du  Mans  6e  de  V édof- 

me^  6e  mefme  les  ofee  quelquesfois  aux 
Catholiques  pour  les  leur  donner  ,-ainfi 
que  celuy  dePontoife:  il  faift  pendre  te 
maflàer'cr  inhumainement , meime  apres 
la  rançon  reccuë  les  bons  Catholiques  les 
prifonniers  5 & principalement  les  Eccle- 
fiaftiques  : &par  ks  Anglois  fai#  piller^ 
butiner  de  faccagcr  toutes  les  Eglifcs.Pour 
quov  donques , puis  qu  il  n y a aucune  ap- 
parence en  luy  decôucrfion  6c  d’humani- 
té l'attendez  vous  ? n’eft-ce  pas  vn  encur 
.manifefte  d attendre  ce  dequoy  il  n’y  a au- 
cune apparéce  de  pouuoir  auoir ,11  le  nous 
a promis  ditgsvous:  Commet?  en  voz  af- 
faires priùees  vous  ne  vous  affecteriez 
point  fur  la  parole  d’vn*  feul  homme , vous 
voudriez  d’autres  affeurances,  des  rcipon- 
dans, des  gages,  & en  l’affaire  de  la  Religiô 
qui  regarde  le  bien  de  voz  âmes,  descelles 
de  voz  enfans,  de  toute  la  F race  6c  ae  tou- 
telaChreftienté  vous  vous  en  voulez âf- 
feurer?Oeft  dites  vous  la  paroled’vn  Prin- 
ce du  fang  de  France  : qu’eft-cc  que  vous 
penfez  dire, quand  vous  dites  Prince  du 
fan*  de  France,  péfez  vous  dire  plein  d'in- 
tégrité, fidelité  6e  loyauté , ces  qualitez  ne 
font  point  d’auâtage  en  vn  Prince  du  fang 
de  France  qu’en  vn  autre . Il  nç  fe  faiâ  pa* 


en  la  génération  transfufion  des  mœurs 
comme  du  fan  g:  d’où  l’on  yoit  aducnir  bic 
fouuét  que  les  Princes  gencreux,humains. 
Se  gardans  leur  foy  engendrent  des  cn- 
fans  lafehes , fanguinaircs  & defloyaux: 
Il  n’a  jamais  fauflé  fa  foy  : prenons  le  cas 
qu’ainfi  fut,  fefuit  il  qu’il  ne  la  fauffe  point 
à l’aduenir?  n’auezvous  iamais  efprouué 
que  les  hommes  fc  changent , 8 c principa- 
lement les  hérétiques?  Mais  comment  eft- 
ce  que  vous  dites  d’vn  Prince  hérétique 
relapSjd’vnPrince  quia  fouuét  fait  la  gucr- 
rcà  fon  Roy  qu’il  n’a  iamais  fui  fie  fa  foy: 
il  faut  necelîairement  ,lcs  Ediéls  de  paix 
faits  parles  deffunâs  Roisauec  luy  ayans 
efté  louuent  rompuz,  ou  que  vous  ayez 
combattu  pour  des  Rois  perfides  & del- 
loyaux,  oubiéquelc  Roy  deNauarrc  foit 
perfide.  Voulez  vous  que  ie  vous  die  à qui 
vouseftes  fcmblables,  quand  vous  tenez 
le  party  du  Roy  de  Nauarre,  foubs  cfperâ- 
ce  de  fa  conucrfion:  A ceux  qui  ouuriroiét 
leurs  maifons,  leurs  chambres,  cabinets  & 
co  fifres, & mettroient  les  larrôs  & vollcurs 
dedans  foubs  efperance  qu’ils  famende- 
roient.  Car  ne  faites  vous  pas  le  tnefmc? 
n’ouurez  vous  pas  les  ville?  Catholiques, 
les  C.haftcaux,  Eglifes  Se  Monafteresau 


Roy  de  Nauarre  foubs  efpoir  qu*il  fe  cou-* 
uertira?  Confiderez,  Meilleurs,  comme 
il  en  a prias  à l'Angleterre  d attendre  la 
conuerîion d’vn  Roy  heretique.  Henry  8* 
Roy  d’Angleterre  feftâc  féparé  de  l'obeif- 
falice  de  l’Eglife,&  ayant  vfurjpé  le  tiltre  d« 
fouucrain  d icelle  en  fô  Royaume , les  Ca- 
tholiques pour  la  bien-veillâcc  qu’ils  por- 
tent naturellement  à leur  Prince,  furent 
d’aduis  d'attendre  fa  coucrfion.  Qu'en  ad- 
uint-il?  ce  Prince  apres  qu’il  eut  eftabiy  fes 
affaires  par  la  force, au  lieu  de  le  conucrtir 
pcrfecura  cruellcmêt  tous  ceux  qui  auoiet 
attendu  fa  conucrfion.  Et  toutesfois  les 
Angloisauoient quelques  raifons de  [at- 
tendre, ou  vous  n’en  auezaucunemët.  Le 
Roy  Henry  d'Angleterre  eftoit  né  de  pa- 
rés tres-Catholiques,ceftui-cy  a eu  fagrâd 
mere  de  fa  mere  tres-herctiques  : il  auoi t e- 
ftéinftruit  dés  faieunefle  en  PEglife,  ceftui 
cy  en  l'herelle  ; il  auoit  combattu  cotre  les 
erreurs  de  Luther  par  vn  liuretres-do&ô 
quilcompofa,  ceftui- cy  atoufiourS  com- 
battu par  armes  côtrcla  vraye  Eglife:  La- 
mour  qui  eft  vnc  violente  pa{fion,&  qui  fe 
perd  auffi  couftumiercment  par  la  iouïfsâ- 
ce  de  la  chofe  aimce,rauoit  pouffé  à l’hcre- 
fiexeftui-cv  vnc  forte&  ferme  obftinatiô: 

tci,ceftui-cy  n y creut  iamaisùl  vint  de  l'E- 
glifc  à l’ljercfie,&  ccftui-cy  premièrement 
dcl’hcrefie  à FEg'ule,  SepuisdelEgùfe  a 
l’hcrefie.  Portez  vous  doneques  attendre 
rien  de  meilleur  de  ce  Henry,  que  les  An- 
glois  de  ceftuy-là.  Il  fera  comme  fautrefd 
paruiécà  les  derteins, de  terribles  bouche- 
ries de  vous.  Ainfi  qu’en  1 Angleterre,  fi 
vous  demandez  à prefent  que  fontdeue- 
nuësles  maifons  des  Princes  & Seigneurs 
Catholiques  qui  fiorifloient  ily  aenuiron 
cinquante  ans,  on  vous  refpondra  qu’elles 
ont  pafie  par  les  mains  des  bourreaux  : de 
mefme  d’icy  en  vn  teltéps,on  refpondroit 
des  voftres  en  France  : car  les  pretexcesne' 
rnîqucroientiamais  pour  vous  faire  mou- 
rir, nonplus  quala  R oync  d’Angleterre^ 
3&cccluy  principalement , que  vous  auriez 
attenté àrl’Eftat  & confpiré  contre  lapér- 
fonnedu  Roy.  Deflillez  vous  doneques. 
Meilleurs , les  yeux  pour  voir  clair  en  ces 


affaires  ,* diffipez  les  renebres  d’ignorance 
& d’erreur  qui  les  ont  occupez  fi  ÎÔg  teps. 


& pe  vo’âfièurez  plus  fur  des  paroles  plei- 
nes de  toute  dilfimulation , mais  regardez 
leseffc&s  : jugez  par  iccuxdc  l’iaduenir  & 
vous  ne  ferez  jamais  trompez- 

I e fçay  que  quelques  vas  de  vous  Ce. 
■pleignenr  de  quelques  infdlcncesdu  peu- 
ple qui  n’a  point  rclpeété  en  quelques  en- 
droits la  Hobleffe  ny  les  Magiftrats  , pre- 
nant des  paffedroits  qu  il  neluÿ  cftoit  loi- 
sible de  prendre.  Quand  bien  zmü feroit^ 
ne  faut  pour  voftre  particulier  vous  bâder 
contre  FEglifc  de  Dieu  . Mais  vous  dcue£ 
conlîderer  que  le  grand  defordre  aduenu 
à Bîoi^  par  la  violation  des  Eftats  ne  pou- 
uoitqu  il  ne  fut  fuiuy  d’autres  defordres: 
vousprincipalemét  anfquds  appartenoit 
de  vous  oppofer  au  Roy  conniuarrs  à lï 
groftès fautes,  6e  plufienrs  des  Magiftrats 
les  fauorifans.  le  defirerois  toutesfois  que 
les  chofes  fe  fuftent  comportées  en  quel- 
ques lieux  plus  doucement  ôe  modefte- 
nient  5 qui  iieantmoins  fc  font  tellement 
cqnjportees, que  perfonne  de  voftre  ordre 
n’a  elle  publiquemét  offenfé,  là  où  le  Roy 
de  Nauarre  na  non  plus  efpargnéla  telle 
des  gentils-hommes  que  des  autres.  Mais 
puis  que  tout  cela  cftpalfé  5 &■  quelc  Roy 
Henry  eft  mort,  oublions  toutes  ces  cho- 
ies , & vniffëns  nous  tous pour  la  coferua- 
tion  de  noftre  religion  , Le  peuple  d’oref- 
nauant  rclpede  la  Noblefteje  Magiftrat 
foit  obey  5 i&Cleigéprie  Dieu  deuotemë* 


auec 


certaine 


pour  bien 
autant  qu 
terriens  • 


autre 


«floi^nè  de  tout  luxc,auarice  feamHdPOy. 
&laNobkflc  deffencte  tous  ces  autres 
ftats iouyuant  de  (es priuileges  , droiéts  £c 
prérogatives ...  E 

axime.de  quelques  rqij.uvpvc-  > 

reformer  un  Efljts  fl  tçfaut  tarntfier 
’ilejî  pofîMe 

Commençons  doneques  à y ra- 
sncuti  ecftui-cy,tDaîs.p0«r;bieti  commen- 
cer ramenons  par  tout  l’ancienne  religion 
'hreftienne  & Catholique . Que  iamais 
Prince  ne  commande  aux  François 
:luy  qui  fera  de  telle  religion; Quêta- 
is aucun  ne  foie  réputé  Prince  de  Frari" 
tandis  qu’il aura  aucune  affoaation  ou 
icipation 
foit  vneL_ 


hérétiques  r & que 
^imiiolableea 


ceft  Eftat. 


M £ s s i e V k s , quand  quelquefois  en. 
xot  propos  é difeours  familiers  , ou  bien, 
difeouransà  pat  vous,  il  vous  viendra  ch 
mémoire  la  mort  de  vozperes  , frères,  en- 
fans,  oncles , coufins  & neueuz  : Tvn  tue  a 
Dreux, l’autre  à Sainéfc  Denis, l’autre  a Iar-» 
nac,  l’autre  à Moncontour,  ou  à Courras, 
ou  en  quelque  autre  rencontre  contre  les 
Jicretiques  : qu’il  vous  fouuiene  qu’ils  (ont 
morts  pour  U religion  Catholique,  con- 

trë  laquelle  vous  combatez  maintenant, 
qu’ils  font  «vorts  pour  la  vous  laifler  telle 
qu’ils  i’âuoient  reccuë  de  leurs  ayeulx,c’eft 
à fça'ud  ir  héréditaire  en  leur  maifon , pour 
y dire  confcruec  par  vous,  & non  pour  y 
dire  perdue  , bannie  & dechaflee.  Et  lors 
que  vous  regarderez  les  playes  que  vous- 
mefmes  y aüez  réceu,  penfez  que  vous  ne 
les  pourrez  rccèiioirplus  hdnnorablemét: 
& que  maintenant  que  vous  combatez  à 
lencontre,  vous  les  des-honnorez  : car  fi 
pour  lors  la  querellecftoit  bonne,  elle  l’eft 
encore  à prd'ét,  puis  qu’elle  n’a  point  châ- 
gé  dceaüfe:  &parainfi  il  nefe  peut  faire, 
quevous nefoyez  parles  nations  eftran- 
gerfis,  &par  la  pofterité  condamnez  d’in- 
c:on  fiance  & legereté:  ce  qui  ne  vous  ad- 
uiendra  point  G vous deiaiffez  lepartydu 
Roy  de  Nauarre, parce  qu’on  dfimera  que 
l'amitié , ou  l’obligation  que  vous  auiez  au 
feu  Roy  vous  a retenus  iufques  à prefent 
en  fon  party.Et  quâd  vous  fortirez  de  voz 
maifons  pour  aller  trouuer  ledi&Roy  de 
Nauarre,  difans  1 adieu  à voz  enfans  ,"fon- 
gcz  que  vous  les  allez  priucr  de  l’heritage 
celdte, pour  leur  donner  celuy  de  l’Enfer, 
que vousleur allez preparertoute  voyede 
perdition,  quevous  les  allez  faire diiïèm- 


blables  à vous,  c’eft  à dire,  qu  e vous  quic- 
ftüs  Catholiques, les  aliez  faire  hectiques. 
Ces  confidcrations  pourront  peut  eftrc 
auântage  enuers  vous , que  toutes  autres 
raifons  que  ic  vbus  pourrois  amener  pouf 
vous  faire  deftourner  de  ce  party, 
Monsievr  le  Duc  de  Mayëne  Prin- 
ce généreux  & magnanime,  vous  femond 
&:  coniure  de  vous  en  deftourner  5T  de  le 
vouloir  aflîfter , nonpourlcfouftiende  fa 
maifon,  mais  pour  celuy  de  voftre  religio, 
Ilditquc  luy &la  Noblcflc  de  fon  party 
ne  fçauroient  eüirc  va  plus  honnorablc 
tombeau , que  fuyuant  l’exemple  de  leurs 
prcdccefleurs  mourir  pour  le  feruice  de 
Dieu  : où*  vous  n en  fçauricz  eflire  vn  plus 
deshonnefte  que  combattans  cotre  Dieu, 
vous  enterrer  auccles  ennemis  de  voz  pe- 
res . Que  fil  aduient  qu’eux  y mourans , la 
religion  fe  perde  en  France,  ils  auront  ceft 
honneur, que  de  mourir  les  derniers  Fran- 
çois Catholiques  zélateurs  de  leur  religio: 
ft  vous  y mourez,  vous  aurez  ccfte  honte 
q de  mourir  les  derniers  François  Catho- 
liques ennemis  &aduerfaires  d*ictlle.  Et 
fi  au  co  traire  ils  en  remportent  la  vi&oire, 
comme  ils  en  ont  bonne  efperan<se,ils  de- 
meureront glorieux  5e  triomph&ns,  rhon- 

îïcur&ie  contentement  dVnefibclIceft- 
treprinfçles  accompagnera.  Vous,  fi  vous 
la  remportez,  vn  chagrin , vn  rémoras,  vn 
repentir  d’auoir  trahy  voftre  religion,  a- 
moindriront  la  ioye  que  vous  en  pourriez 
receuoir,  loignez  vous  donques  à luy, 
M elïieurs.il  ne  defire  que  de  vous  carefïer, 
embrafler  & honorer , félon  voz  raaiions, 
qualitez  & mérités, il  vous  recognoiftprcf 
que  tous  auoir  côbatu  foubs  fon  en  feigne, 
ou  celles  de  feus  Meilleurs  fes  P ere  &fre- 
re  cotre  les  hcretiquesuEt  puis  que  vous  c- 
ftes  Catholiques , oyez  la  voix  de  l’Eghfc, 
qui  parle  fainét  Pere  chef  d’icelle, vous  ad- 
monnefte  de  vous  reiinir  à elle  &rde  deiaif- 
fer  le  parry  qu’elle  reprouue  5e  maudit. 
Quoy  ,penfez  vous  participer  au  mérité  de 
fes  Sacremcns  tenans  ce  mauuais  party? 
penfez-vous  obtenir  Fabfolution  de  voz 
pechez  quâd  vous  vous  prefentez  au  Prc- 
ftrcny  receuoir  autrement  le  S.Sacremét 
de  l’Autel  qu’en  voftre  condamnation?  Il 
rfy  a qu  vneEglile, Meflieu rs, laqu eue  n cft 
point  autre  en  France,  qu’en  Italie,  Êfpai* 
gne  & Allcmaigne  : il  n’y  a qu’vn  chef  di- 
ceîle, auquel  il  conuient  obéir:  lequel  ayat 
excommunié  generalement  tous  les  fau- 
teurs & adhéras  du  Roy  de  NauarrejVous 


vous  dcuez  recognorftredu  nombre  aes 
es  communiez,  & à ccftc  occafion  pour  e- 
uitei  le  coup  d’ vne  telle  malcdidion,  qui  a 
fai ft  perdre  tant  de  grands  Princes  & Mo- 
narques, & dernièrement  le  feu  Roy  Hen- 
ry troifiefnie,ilvous  faut rcünir à FEglile 
{don  qu  il  vous  commande  St  cmornt» 
Obeÿflez  luy  doncques , Meilleurs , &au 
Légat  delà  Sainaeté,  lequel  n’cft  point 
enuoyé  pour  perdrelaNobiefle  Catholi- 
que de  France  & la  rédre  Efpagnoile,  cô  - 
me  les  herctiques  calomnierÔt;  mais  pour 
la  ramafler  pour  en  faire  vn  corps  Frâçois, 
oui i’oppofe  vaillamment  aux  ennemis  de 
î) jeu. S'i  vous  prenez  noftre  party,voüs  ne 
pouuez  auoir  mal  que  d’vn  codé  : Si  vous 
vous  opiniaftrez  au  contraire, vous  l'aurez 
de  tous  les  deux:  car  comme  ie  vous  ay  cy 
deuant  dit,  quand  on  aura  faia  à nous  on 
viendra  à vous:  outfelcs  iugemés  de  Dieu 
que  vous  deuez  craindre  tomber  lur  vous 
Sc  fur  voftre  pofterité, lequel  ne  delaifie  ia- 
raais  impuny  vn  forfaia  commis  contre 
fon  feruice  : tel  que  le  voftre , qui  ay  âs  efté 
baptifés, nourris  & efleuez  en  l’exercice  de 
fa  religiô,  pour  voz  cômoditez  & pallions 
particulières  la  trahiflez  miferablemcnr. 


Extrait  du  friuilege. 

Igeg^gMa  A s.  priuilege  donné  8c  o<ffroyé,par 
Meffieuts  du  Confiai  general  de  1* 
fainctc  Vnion  des  Catholiques  : A. 
Nicolas  Niuelle,  & Rolin  Thierry, 
Libraire  & Imprimeur:  Il  leur  eft  permis  d’im- 
primer tout  ce  qui  peut  côcerner  l’E  ftat  public 
& affaires  de  U France,  & ce  qui  fera  ordôné  & 
procédera  d'iceluy  Confeil.Et  font  faiftes  def* 
fencesà  tous  autres  Libraires  & Imprimeurs, 
de  les  imprimer  ou  faire  imprimer,  ny  exposer 
en  vente, fur  peint  de  confilcatiô  des  cxcniplai- 
res,  & d’amende  extraordinaire,  ainfi  que  plus 
à plein  eft  contenu  par  ledi&  Priuilege.  Donne 

à Paris  le  iS.  Audi,  ij  8,. 


Signé, 


S S MAT  1 T, 


